DINAMICA TRADUCERILOR BIBLICE IN 
RAPORT CU AMBIGUITATEA CONTEXTUALA A 
TERMENILOR. STUDIU DE CAZ: LEVITIC 11, 22 


Adina CHIRILA 

Universitatea de Vest din Timisoara 
chiriladina@ yahoo.com 

Alexandru GAFTON 

Universitatea „Alexandru Ioan Cuza” din Iasi 
algafton @ gmail.com 


Abstract: The endeavor of translating the sacred text into a vernacular language 
faces, among others, a problem that doesn’t stems from the scarcity of the target language, 
the ambiguity of the message, or the translator’s competence in the source language, in 
general. There are several biblical fragments, especially in the Old Testament (e.g. the list of 
foods fit vs unfit for consumption, according to the Jewish law), that convey a perfectly 
understood general meaning while the exact designation of one ore more given word(s) from 
the original text has been lost — due to cultural, geographical and other types of differences 
between the civilization that has produced the text and the one that, at some point in history, 
receives it. Yet, the omission of such a given word in the process of translation does not 
represent a valid solution, since the text holds its sacredness by observing precisely its form. 
The close reading of various solutions applied by different translators in the process of 
rendering the form and content of Leviticus 11, 22, mainly from Greek and Latin into 
Romanian, from the 17" to the 21% century, leads to the conclusion that, among the 
translating options that have managed to preserve both the meaning and the formal integrity 
of the sacred text, the intuitive filling of a “blank” in a row might have been a common 
solution. 

1. Introducere. Facind abstractie de domeniul in care se deruleaza, 
traducerea este vazuta ca un proces realizat in citeva etape, la capatul caruia 
conţinutul unui text într-o limbă-sursă este reformulat într-o limbă-ţintă, 
fără pierderea substanței semantice, stilistice și de structură a textului 
original. Evităm să ne pronunțăm asupra numărului exact de etape necesare 
unei strategii a traducerii, întrucît ceea ce se desfășoară între receptarea 
textului-sursd (i.e. analiză — Nida & Taber 1982, p. 33) şi crearea unui 
echivalent (concept destul de ambiguu!) in limba-tinta (i.e. restructurare — 
Nida & Taber 1982, p. 33) — aşadar, prima și ultima etapă a procesului — 
poate fi supus unor segmentări mai mult sau mai puţin riguroase, dar 
întotdeauna specifice, într-un demers analitic ce nu (mai) are voie să ignore 
domeniul în care se desfășoară actul traducerii!. 


! Numai într-o viziune simplificatoare este acceptabil mecanismului tripartit al traducerii 
propus de Marianne Lederer (în cadrul aşa-numitei „teorii a sensului”, dezvoltată de 


Traducerea textelor sacre ridică din perspectivă teoretică, în general 
si fără granite temporale, două probleme: 1) cea a principiului care 
orientează, la un moment dat, acțiunea de a transpune un text într-o alta 
limba; si 2) cea a descifrarii mecanismului cognitiv care duce la aparitia 
unei solutii de echivalare a unui element de limba apartinind textului-sursa 
cu un anumit element lingvistic in limba-tinta, intr-un anume context. 

Se considera că, în epocile vechi, mai degrabă în lipsa unei teorii în 
adevăratul sens al cuvîntului, şi bazindu-se pe observaţii empirice, 
principiul care a guvernat actul traducerii a fost cel al literalitatii. Se 
înțelege că ceea ce contează în asemenea situație ar fi convingerea 
traducătorului că drumul pe care îl urmează este cel corect, și nu rezultatul 
în sine: dacă versiunea acestuia reuşeşte să-şi păstreze sacralitatea prin 
mesajul transmis (așadar, prin mesajul înţeles de noul receptor) ori numai 
prin ceea ce se cunoaște apriori despre text: că este Biblia, bunăoară, sau 
Psaltirea, și că urmează cu fidelitate rîndurile originalului canonic. Ne 
întrebăm însă cît din acest tipar este construit de pre-judecata că „așa este 
bine”, şi cît de constatarea că „nu se poate altfel” (pentru că nu există încă o 
limbă, în calitatea de limba-tinta, la fel de evoluată ca cea a textului-sursă, 
capabilă să realizeze substitutia de semnificații din acesta; pentru că 
traducătorul — adesea, umil grămătic — nu are forța cognitivă de a stapini 
înțelesurile textului pe care îl traduce; etc.). Răspunsul variază, trecînd de la 
un spaţiu cultural la altul, uneori cu nuanţe ce tin de observarea corpului 
lingvistic al unui anumit text, pe măsură ce fiecare limbă vernaculară reia, 
pe cont propriu, exercițiul traducerii „în literă”, cînd altele îşi asumau deja 
traducerea „în spirit”. Adoptarea celei de-a doua paradigme de traducere 
este consecința depășirii barierei lingvistice, fapt ce se produce într-un ritm 
neomogen, dacă privim în ansamblu istoria traducerii de texte religioase în 
Evul Mediu?. 


cercetătorii de la ESIT — Ecole Supérieure d’Interprétes et de Traducteurs, Paris), in care, 
intre infelegere (comprendre le texte original — prima etapa) si reexprimare (réexprimer 
dans une autre langue les idées comprises et les sentiments ressentis — ultima etapa), 
secvența de mijloc constă în deverbalizare (déverbaliser [la] forme linguistique [du texte], 
Lederer 1994, p. 11) — cînd traducătorul, retinind numai sensul textului original, se detaşează 
de formele lingvistice ale acestuia, pentru „a feri” limba ţintă de împrumuturi inutile, calcuri 
etc. (vezi Dancette 1995, p. 62). Altfel, cîmpul de desfăşurare a traducerii impune 
reconsiderarea secventelor: în traducerea juridică, de pildă, etapa intermediară este 
reprezentată de evaluarea relației de corespondenţă conceptuală dintre termenii juridici ai 
limbii-sursă şi termenii juridici ai limbii țintă, ca elemente specifice cultural; modelul atrage 
după sine, de cele mai multe ori, împrumutul lexical. Tot astfel, traducerea textului filozofic 
îşi asigură loialitatea fata de desemnarea şi sensul textul original prin transcrierea ca atare a 
cuvintelor-cheie din terminologia specifică unui autor, ori realizînd ceea ce se poate numi o 
glosare inversă: a termenului din limba-tinta considerat de traducător ca fiind cel mai potrivit 
echivalent al unui anumit cuvînt din limba-sursă, prin chiar termenul original (de ex.: „Ceea 
ce se întîmplă, faptul, este existența stărilor de lucruri atomare [Sachverhalte].”, in 
Wittgenstein 2012, p. 101; vezi aici Dumitru 2012, Note. 1, p. 191 ş.u.). 

Cele două principii de traducere în domeniul religios se manifestă în spaţiul limbii engleze 
aproape concomitent. Dacă John Wycliff, realizînd prima traducere integrală a Bibliei în 
engleză, după Vulgata, între 1380 şi 1384, se străduia „to preserve the form of the Latin 


În limba română, actul traducerii trece de la primul model la al 
doilea în interiorul unui interval de o sută de ani, aproximativ între 1550 şi 
1650. Totuşi, unii traducători și revizori nu se poticneau în ideea respectării 
„literei” textului de tradus cînd simțeau că trebuia limpezit „spiritul” 
acestuia nici chiar în zorii literaturii religioase în limba română? şi cu atît 
mai mult după ce româna recuperase ceva din handicapul unei limbi 
necultivate; că, aşadar, cunoașterea textului, înțelegerea mesajului şi 
stăpînirea limbii (realitate, posibilitate şi cerințe) orientau transpunerea spre 
limba-ţintă cu o naturalete ce nu (mai) cunoştea frica de „a nu sminti” 
Cuvîntul. 

Pe lîngă factorii care tin de limba-tinta şi de traducător, care sînt 
statici, modalităţile de rezolvare a problemelor de traducere tin foarte mult 
de cele de abordare a actului de traducere, la rîndul lor, acestea decurgînd 
din destinaţia şi scopurile traducerii. Aceste două elemente vor determina 
modalitatea concretă“ in care se va edifica noul text. 

În general, traducerile reflectă, implicit şi indirect, felul de a fi al 
limbilor care le execută. Acesta este motivul pentru care unele traduceri sînt 
foarte atente la textul sau la limba-sursă, mai riguroase sau mai tolerante cu 
limba-tinta, mai grijulii sau nepăsătoare fata de receptor, nu tradiția fiind 
cea care orientează actul traducerii, ci repetarea acestuia în modalităţi cvasi- 
identice fiind ceea ce constituie tradiția. 


wherever possible” (Partridge 1973, p. 24), John Purvey (discipolul acestuia), revizuind 
versiunea lui Wycliff, nota în Prologul scris între 1395 şi 1386 că „the translator shall 
translate “after the sentence” (meaning) and not only after the words, “so that the sentence be 
as open [plain] or opener, in English as in Latin and go not far from the letter’.” (Bassnett 
[s.a.], p. 47). 

În aria germană, respectarea modelului limbii latine în traducere, cu consecințe asupra a ceea 
ce se considera a fi „o germană bună, gratioasa şi vrednica de laudă, care nu lasă loc pentru 
vreo îndreptare” (Niclas von Wyle, apud Martini 1972, p. 81), este principiul ce ghidează 
activitatea multor învăţaţi din a doua jumătate a sec. al XV-lea. Putin mai mult de o jumătate 
de veac mai tîrziu însă, la 1530, Martin Luther folosea aproape fără deosebire de sens 
verbele übersetzen “a traduce” şi verdeutschen ‘a germaniza’ şi-l sfătuia pe traducător “to 
use a vernacular proverb or expression if it fitted in with the New Testament, in other words 
to add to the wealth of imagery in the SL (source language) text by drawing on the 
vernacular tradition too.” (Bassnett [s.a.], pp. 49-50). 

3 Pentru traducătorii Paliei de la Orăștie, de exemplu, la 1582, traducerea literală ca reacţie 
la servilism fata de textul/ textele-sursă nu a reprezentat o opţiune: „Arătîndu-se inspirat de 
textul maghiar, dar liber în a crea o traducere românească, traducătorul român, avînd în faţă 
două surse de rang egal, are posibilitatea de a-şi manifesta spiritul interpretativ, inovativ 
chiar, oricum lipsit de obedienta fata de litera textului. Prin asocierea unei surse de o 
incontestabil mai mică autoritate, provenind tot dintr-o limbă vernaculară, traducătorul 
român este stimulat să lase limba română să-şi impună cerințele. Alături de dificultățile 
Vezi şi Chivu 2009, Chivu 2010. 

4 Aşadar, nu o filozofie a traducerii, un sistem, o strategie detaliată, doar comportamente care 
vizează rezolvarea unor dificultăţi concrete. Abia după creşterea frecvenţei situaţiilor 
problematice, apariţia şi observarea tipurilor, vor începe să se contureze rudimente de 
strategie şi de procedură. 


Textele româneşti prezintă mai multe tipuri de comportamente, 
determinate de influenţa culturală care le generează”. Produsele secolelor al 
XVI-lea şi al XVII-lea reflectă în mod consistent influenţele culturale 
regionale, traducătorii fiind mediul de reflexie al acestora din urmă. Pe 
măsură ce rezultatele sînt cercetate, iar influenţele trec de la stadiul de dat 
ambiental la cel de soluție opţională, actul cultural devine tot mai 
constientizat, oarecum autoreflexiv, cu consecinţele (benefice dar şi 
dăunătoare) implicite. În spaţiul românesc, acest fapt se amorsează în 
secolul al XVIII-lea, iar produsele (traduceri şi compilaţii) care apar astfel 
sînt pe măsură. 

Cadrul general pe care doar l-am schiţat în elementele sale esenţiale 
este răspunzător, în mare măsură, de tratamentele şi de rezultatele care pot 
fi constatate. Fie că este vorba despre concepte complexe sau particulare 
unei mentalități — la care o altă cultură nu a ajuns sau a ajuns pe alte căi şi le 
reflectă altfel (în formă sau/şi în conţinut) —, fie că este vorba despre 
realităţi diferite sau inexistente la nivelul culturilor care iau contact prin 
traducere, fie că este vorba despre modalități asemănătoare sau diferite de 
redare, la nivel lingvistic, a unor conţinuturi lingvistice sau/şi conceptuale, 
aducerea aceasta dintr-un mediu într-altul se face sub imperiul complex al 
limbii şi al conceptualităţii. Cele două tipuri majore de formare, 
interiorizare şi înţelegere a realităţii se constituie, deopotrivă, în căi şi 
instrumente de circulaţie şi comunicare, în elemente şi factori de influență 
şi chiar de constrîngere a unor astfel de produse precum cele avute în 
vedere de noi. 

Din perspectiva aceasta, a strădaniei de a transpune conţinutul 
textului sacru, devine interesantă urmărirea rezolvării unui tip de dificultate 
destul de des ridicată de texul biblic în calea traducătorului mai vechi ori 
modern. Una care nu tine nici de „neajungerea” limbii-ţintă, nici de 
claritatea generală a mesajului care trebuie transmis, şi nici, în bună măsură, 
de competenţa lingvistică a traducătorului în privința limbii-sursă. Este 
vorba de problema păstrării integrității textului si mai ales a mesajului cînd 
apare imposibilitatea de a identifica desemnarea exactă (vezi teoria 
conţinuturilor lingvistice la Coșeriu 2000, p. 246) unui anume semn 
lingvistic din textul original. 

Teoretic, confruntat cu o lacună de înţelegere de acest tip (din cauză 
că face parte dintr-o societate care a pierdut ori nu a avut vreodată 
cunoștința obiectului desemnat), traducătorul poate abandona segmentul de 
text incomod, reluînd traducerea din punctul în care stăpîneşte conținutul 
originalului; ori poate efectua un transfer de limbă din textul-sursă înspre 
textul său, plasînd responsabilitatea descifrării desemnării şi a sensului din 
fragmentul de text obscur asupra cititorului; în fine, traducătorul poate 
încerca, pe baza contextului lingvistic (a co-textului) şi a contextului 
domeniului, să păstreze integritatea textului în limba-tinta prin utilizarea 
unor termeni sau expresii plauzibile în logica si spiritul discursului. În 


5 Pentru distincţia cultual/cultural, a se vedea Gafton 2012. 


cazul unui text destinat uzului ca operă finită, şi cu atît mai mult în cazul 
textului biblic, desigur că prima strategie nu este viabilă; rămîn celelalte 
două soluţii de „stăpînire” a discursului, care, dincolo de limitele 
traducătorului (şi de erorile pe care le comite), demonstrează determinarea 
acestuia de a recrea în limba-tinta un text întreg $i complet. 

Problema priveşte mai cu seamă traducerile directe din ebraică, 
efectuate după dispariţia limbii ebraice ca limbă vorbită. În cazul trecerii de 
la ebraică la greacă avem a face cu un tip de situaţie dat de faptul că nişte 
evrei grecizati (care ştiau atît greacă, cit şi ebraică, dar nu neapărat la fel de 
bine şi nici foarte bine), practic, vor să „mute” textul şi conţinutul din 
ebraică în greacă, pentru conationalii lor, care nu (prea) mai ştiau ebraică. 
Totodată, însă, nu poate fi ignorat destinatarul grec. Un astfel de text 
reflecta evoluţia spirituală şi mentalitatea minoritarului evreu, lămurind 
comportamentele sale. Dincolo de relaţia socială existentă, lectura unui 
astfel de text iniția şi înlesnea un tip profund de toleranţă la ceilalți membri 
ai societăţii. De aceea, încercările au mers de la transportul integral formal 
(cu elementele implicite de conţinut), pînă la centrarea asupra conţinutului, 
situaţie reprezentată de către Septuaginta“. Tot versiuni de tip Septuaginta 
sînt şi traducerile timpurii, executate în limbile orientale. În toate aceste 
situaţii, destinatarul este mintea receptorului, scopul fiind aducerea unei 
alteritati la înţelegerea acesteia şi chiar aşezarea acesteia sub influenţa 
conţinuturilor textului. 

Vulgata este, şi ea, o Septuagintă, dar nu într-atât de preocupată de 
reprezentarea în detaliu şi în profunzime a realităţii lumii textului. În 
Vulgata, precum în traducerile ulterioare, acestea sînt redate în măsura în 
care se consideră ca sînt necesare pentru înţelegerea textului (adesea lipsind 
un astfel de imperativ) sau ca nişte elemente culturale cu caractere erudit 
sau doar de curiozitate. 

Cînd s-a purces la traducerea Bibliei în limbile vernaculare, se va fi 
produs deja o schimbare crucială în privinţa perceperii generale a ceea ce 
reprezintă textul de tradus şi a mizei sale: el nu mai este un obiect cultural, 
a cărui transpunere într-un alt spaţiu cultural ar reprezenta în primul rînd o 
prezervare în scop identitar, intelectual şi estetic; ci un obiect religios, a 
cărui existenţă şi receptare reverberează în ceea ce se înțelege a fi planul 
mistic. De aceea, și după depăşirea handicapului psihologic al intruziunii 
minime în privința formei, cînd a început să prevaleze necesitatea 
înțelegerii mesajului, traducătorul a putut introduce în procesul recreării 
textului în limba-tinta un element subiectiv, grevat de propria-i apreciere în 
legătură cu ceea ce, la nivelul formei, este esenţial a fi păstrat punînd la 
adăpost mesajul (şi abia în mod secundar şi informaţia socio-culturală 
legată de niște comunități trăitoare în vechime, în condiţii economice si 
politice specifice) şi ceea ce este emendabil (în diverse feluri) şi chiar 
dispensabil, nepericlitînd același mesaj. 


6 Pentru situaţia generală şi unele detalii, a se vedea, Gafton 2005, pp. 26-32. 


În măsura in care traducătorul român din diverse epoci este 
confruntat cu lexeme obscure’ în textul grecesc, latinesc ori slavon ce-i 
serveşte drept sursă pentru versiunea românească, este pertinent să urmărim 
această chestiune și în versiunile românești ale textului sacru, avînd ca reper 
un fragment din Levitic, referitor la indicațiile de mîncare. 


2. Levitic 11, 22 


kai tadta poyeode åm odTHV Tov Ppodyov Kai TA GuOLA aÙtÕ Kai TOV 
GTTAKHV Kai TA GuOLA ObTH Kai Tv aKpida Kai TH Öuow AVTT Kai TOV 
Opiouăynv Kai TA Guoia adTH (Frankf. 1597) 


Intre insectele considerate curate si bune de mincare, Septuaginta, 
transpunind textul ebraic, enumera in Lev. 11, 22 patru specii de lacuste: 
Bpodyos, -ov, 0 ‘locust, or its wingless larva’ (LIDDELL-SCOTT); 
attaKns, -ov, Ó ‘kind of locust? (LIDDELL-SCOTT); cf. Septuaginta 1 
2004, 355; 

aucpic, -ido0c, ù ‘a locust’? (LIDDELL-SCOTT), ‘a locust, particularly that 
species which especially infests oriental countries, stripping fields and 
trees’ (THAYER), ‘locust, an insect similar to a grasshopper’ (FRIBERG); 
fr. „sauterelle” (BAILLY); 

OMloLayNs, ov, 6 ‘one who fights with snakes’ (cf. Spioc ‘a serpent, snake’; 
uăxouou ‘to fight’, LIDDELL-SCOTT). 

Este posibil ca cei patru termeni grecești să fi reușit să acopere desemnarea 
cuvintelor ebraice din textul original, mai ales că greaca devenise la vremea 
realizării Septuagintei o lingua franca a popoarelor mediteraneene, 
deservind culturi ce aveau multe elemente comune, şi probabil că dispunea 
de lexicul necesar pentru a desemna realitățile variate şi specifice din 
regiune. Însă îndepărtarea în timp si în spaţiu de universul care a fost prins 
inițial în limbă, coroborată cu raritatea termenilor în textele biblice și 
absența unor glosări lămuritoare co-textuale face imposibilă identificarea 
exactă a referentului lor în procesul traducerilor ulterioare (v. şi neputinta 
lexicologilor de a trece dincolo de vagi definiții grevate de mărci ale 
incertitudinii: „o ...”, „un fel de ...”)®. 


7 Cînd spunem ambiguitate contextuală a termenilor, ne referim la ambiguitatea pe care o 
poartă termenii nu in co-text, ci în contextul circumstantial, factual (Armengaud 1993) care 
include identitatea participanților la actul comunicării, în cazul de fata, identitatea 
traducătorului, acesta fiind legat de o anumită cultură (cea în care trebuie să recreeze un 
text), dar despărţit de cea pe care trebuie să o recreeze. 

8 În aceeași notă, un exemplu interesant oferă textul din În Lev. 11. 30, unde sînt enumerate 
cinci animale de neatins pentru evreul ortodox, a căror identitate este obscură. În timp ce unii 
ebraisti încadrează aceste animale în clasa reptilelor, unele dicționare indică fie două clase 
cărora le poate aparţine ființa desemnată printr-un anume termen (reptile, păsări), fie o 
singură altă clasă (mamifere). Astfel, rezultatele demersurilor de traducere sînt din cele mai 
diverse: poyaàñ Kai yaparéov Kai KaAGPOTHS kai cavpa Kai dora (LXX) / migale et 
cameleon et stelio ac lacerta et talpa (Vulg.): Chitoranul si hameleon, si nevastuica, si 
sopirla, si somicul (B 1688), Chitoranul si hameleonul si steliul si sopirla si sobolul. (B 


comedere debetis ut est brucus in genere suo et attacus atque ophiomachus 
ac lucusta singula iuxta genus suum (Vulg.) 


Vulgata lui Ieronim, redind îndeobşte textul ebraic, se sprijină pe 
Septuaginta în transpunerea celor patru termeni, inversînd totuşi ordinea 
ultimilor doi: 

briic(h)us, -i „espece de sauterelle” (BLAISE); 

attacus, -i „espece de sauterelle” (BLAISE); 

ophiomachus, -i, „espèce de sauterelle (qui attaque les serpents)” 
(BLAISE); 

locusta, -ae (lucusta) „l. sauterelle” (ERNOUT-MEILLET) (cf. locustinus 
„de sauterelles”, BLAISE). 


Traducătorii români vechi urmează de obicei calea cea mai uşoară, lipsită 
de riscuri din perspectiva necesităţii de echivalare sintactică: a) împrumută 
(adaptînd ori nu) din original termenii pentru care nu au/ nu cunosc un 
corespondent, b) traduc forma internă a cuvîntului original, cînd aceasta li 
se relevă, c) utilizează echivalentul românesc în cazul termenului cu un 
conținut semantic clar pentru ei. Astfel, versiunile româneşti (cele care 
urmează în primul rînd textul grecesc) contin, previzibil: 


Si aceastea vet mînca dentr-însele: vruhul și cîte-i seamănă lui, şi pre 
atachis si cîte-i seamănă lui, si pre cel ce să bate cu șerpii și cite-s 
aseamenea lui, şi lăcusta si cîte seamănă ei. (B 1688) 


Si aceastea veţi mînca dintr-însăle: vruhul, si cîte samănă lui. Și atachisul, 
şicîte samănă lui, şi pre cel ce să bate cu serpii, și cîte sînt aseamenea lui, 
şi lăcusta, şi cîte samănă ei (B 1795) 


În schimb, ceea ce există în locul respectiv din textul B 1760 aduce în 
atenţie o modalitate diferită de re-construire a textului în limba-tinta: 


Trăbuie să mincat precum iaste cărăbușul, după feliul său, attacul si 
ofiomacul si lăcusta, fieştecare dupa feliul său (B 1760) 


Traducătorul a fost preocupat de producerea unui text cu cît mai 
puţine elemente necunoscute pentru cititorul său. Depăşind etapa 
principiului literalitatii în traducere, împrumutul lexical se relevă ca 
opţiune, nu ca o constringere, chiar şi în situaţia unei ambiguitati. Așa încît 
scribul român traduce fragmentul — în fapt, asigură întregul textului — prin 


1795); Migale şi hameleon si stelliu şi sopirla şi sobolul. (B 1760), Ariciul, crocodilul, 
salamandra, melcul şi cameleonul (B 1997), gusterul, sopirlita, crocodilul, salamandra 
şi cameleonul; (Anania 2001). 


procese variate: utilizează echivalentul românesc imediat al termenului 
latinesc pentru al patrulea element, recurge la report/împrumut în cazul 
celui de-al treilea și al doilea element, şi inovează în materie de conţinut în 
privinţa primului, utilizînd un element românesc plauzibil în context. La 
nivel cognitiv, în fragmentul de faţă, accentul cade nu pe unitatea de tradus 
(Vinay & Darbelnet 1956), ci pe unitatea de înțelegere (Temmerman 2000), 
care poate fi o secvență cu mai multi termeni. 

Ediţiile moderne redau seria denumirilor insectelor comestibile 
omogen, însă în maniere diferite: fie construiesc entomonime pe baza 
termenilor specializați ebraici, păstrînd culoarea locală din textul original și 
exotismul poruncii divine în materie de gastronomie: 


Din acestea să mincati următoarele: lăcusta și soiurile ei, solamul și soiurile 
lui, hargolul si soiurile lui, si hagabul şi soiurile lui (B 1997); 

Acestea să le mincati dintre ele: lacusta şi specia ei; solamul şi specia lui, 
hargolul şi specia lui şi hagabul şi specia lui (B Cat); 


fie echivalează dinamic discursul, în limba română, folosind elemente din 
nomenclatura populară a insectelor comune la noi: 


din acestea puteţi mînca: lăcusta şi soiurile ei, cosaşul şi soiurile lui, calutul 
şi soiurile lui, şi lăcusta-de-iarbă cu soiurile ei (Anania 2001). 


Opţiunea de acest tip are avantajul de a înlesni lectura textului, însă, 
avînd în vedere diferenţele culturale între lumea ebraică antică şi cititorul 
român modern, efortul de a clarifica discursul pînă la autohtonizare apare 
oarecum gratuit. 


3. Concluzii 

Lungile liste cu lucruri de mîncare cuser și tabu din Levitic trebuie 
să fi ridicat serioase probleme traducătorului antic si medieval, din pricina 
termenilor obscuri întâlniți”. Probabil că traducătorul unui asemenea text se 
simte tentat să omită unul sau altul dintre acești termeni, mai ales că ei 
aparțin unui discurs al cărui conținut literal nu priveşte decît în mică măsură 
cititorul creştin (vezi și Gafton 2005, p. 39, nota 33); în același timp, însă, 
textul este apărat de acest tip de tentatie prin organizarea lui originară în 
secvenţe a căror structură, bazată pe enumerare, este foarte clară. 
Fidelitatea faţă de textul-sursă înseamnă, în aceste condiţii, păstrarea 
evidenţei lui la nivelul organizării. Între opţiunile traducătorilor în vederea 
obţinerii acesteia este posibil să fi funcționat şi aceea a umplerii intuitive a 
unui gol din text — soluţie ingenioasă, alături de celelalte care au încercat să 
rezolve complexele probleme ridicate de traducerea Bibliei în istorie și în 
lume. 


? Vezi o listă incompletă a acestora, din perspectiva traducătorului grec, în Loria-Rivel 2004, 
180-184. 

